Min søns Telefon er indleveret til reparation, fordi batteriet bliver meget varmt når man benytter telefonen og telefonen lukker ned, selvom der stadig er 50-60% strøm på. Dette er et problem vi har oplevet ved flere af vores iphones, og det har aldrig været et problem at få dem ombyttet. Men lige i dette tilfælde afviser telenors værksted at reparere/ombytte telefonen på reklamationsretten pga. en lille bøjning på telefonen. De påstår vi selv er skyld i batterifejlen, fordi telefonen er bøjet og de derfor mener den har været udsat for overlast. Sikke en gang L... at fyre af. Nu er det jo sådan at der har været store problemer med at iphone6 bøjer, selv ved almindelig brug. ( en simpel søgning på google viser flere forummer, hvor frustrerede kunder klager over at få afvist reklamationer for alm. fejl pga at deres iphone6 bøjer) Og bøjningen har intet at gøre med den fejl, som vi sender telefonen ind for. Jeg synes det er under al kritik at I, Telenor, på den måde tilsidesætter reklamationsretten, med en undskyldning om at Apple ikke vil godtage reklamationen, fordi de ikke anerkender bøjningen som en produktfejl. Tænk at I vil snyde jer udenom en ret almindelig fejl og lægge ansvaret over på os, fordi vi har været så uheldige at få en iphone, som har en svag konstruktion. Og uanset hvad Apple mener, så har I stadig et ansvar overfor jeres kunder og det er jer frit stillet, at imødekomme kunden og finde en løsning. Jeg har ringet til jeres serviceafdeling og bedt om at få lov til at tale med en chef, da der ikke er meget hjælp at hente ved de små uvidende individer der sidder ved telefonerne og blot parerer ordrer. Dette er tilsyneladende en umulig ting. Man kan ikke stilles om til chefen. Man får blot at vide, at de vil lægge en besked til ham og at han ringer når han får tid. Han har så ikke tid, kan jeg forstå eller tør han ikke stå til ansvar?

Alt i alt er jeg ekstremt skuffet. Vi har været trofast kunde i mindst 8 år og har egentlig altid været tilfreds med jer på trods af, at vi har haft dårlig dækning på mobilerne, men det her.... Det er bare ikke i orden. Føj :(

Ovenstående er skrevet og posted d. 6/4/16

Opdatering 7/4/16
Nu lige en opdatering, da jeg endelig blev kontaktet at den såkaldte chef, som jo selvfølgelig fastholder at de ikke vil reparere eller ombytte telefonen.  Han påstår nu at telefonen er så bøjet, at skærmen slipper i hjørnerne og det derfor er sikkert, at den har lidt overlast. Skærmen var ikke løs da vi indleverede telefonen. Vi har en indleveringsseddel fra forretningen, hvor vi indleverede telefonen, hvorpå der står at telefonen kun er lidt bøjet ved indlevering. Så nu har Telenor, de svindlere, bøjet telefonen yderligere, bare for at få ret eller hvad?? Jeg har tænkt mig at kontakte Forbrugerrådet, Ekstrabladet, Kontant, Bt og alle der ellers kunne finde på at tage et kig på Telenor. Det vil jeg også opfordre alle andre til at gøre, hvis I har oplevet samme behandling.

Til Linda som har svaret: 
Nej telefonen er ikke bøjet fra fabrikken af, men I må sgu erkende, at der er et problem med den iphone, når den bøjer ved almindelig brug, så som at opbevare den i en lomme.  Alene det burde være årsag nok til at ombytte telefonen. Det er ikke i orden at den bøjer så let og slet ikke i orden at man mister sin reklamationsret på det grundlag. Vi er jo langt fra de eneste der har klaget over dette problem. Batteriet er ikke beskadiget pga af bøjningen. Batterifejlen har vi oplevet med 3 andre iphones. Her fik vi uden tøven udleveret en ny. Klart at vi ikke vil acceptere, at I tilsidesætter reklamationsretten, bare fordi I ikke mener, at det er en fejl at telefonen er fremstillet i et for blødt materiale. Så vidt jeg kan forstå er Apple begyndt at bruge et stærkere materiale til deres iphones nu, så et eller andet sted, har de jo indrømmet at de 'gamle' iphone6 har været for svage. 
Faktum er at telefonen ikke var så bøjet, at det gik ud over skærmen, da vi indleverede den. Hvis det er tilfældet nu, så må det være sket i jeres varetægt. Nej... det kommer ikke jer til gode, heller ikke os. Det er vi helt enige om.
1 sølle stjerne på trustpilot. Det må da sige jer noget om jeres service. 
Kritikken er ikke rettet mod jer der er ansat hos Telenor. Jeg ved at I blot gør som I får besked på. Men eftersom at det ikke er muligt at kontakte dem, der har noget at skulle have sagt, kan det kun gå ud over jer. Beklager... 
Måske jeres ledelse burde tage på kursus i kundeservice.